ร้านนี้เป็นอีก 1 ร้านข้าวแกงในซอยวิภาวดี 16 หรือซอยโชคชัยร่วมมิตรนั่นเอง เข้ามาในซอยไม่มากอยู่ทางด้านซ้ายมือ เป็นร้านข้าวแกงล้วนๆ กับข้าวค่อนข้างเยอะทีเดียวทั้งเมนู ทั้งทำแต่ละหม้อ แต่ละถาดอลังการจริงๆ ภายในร้านสามารถนั่งทานได้ด้วย แต่ร้านไม่ได้ใหญ่โตอะไร เป็นตึกแถวห้องเดียว หรือจะสะดวกซื้อกลับบ้านไม่ว่ากัน แต่โดยปกติวรัญจะทานที่ร้านค่ะสั่งเป็นกับข้าว 2-3 อย่าง (อย่างที่เคยเป็น) อยากจะบอกครั้งแรกไม่รู้นึกว่าสั่งกับข้าวมาจะเป็นถ้วยเล็กๆ น่ารักๆ เพราะจะได้สั่งได้หลายอย่าง แต่ไม่ใช่ค่ะร้านนี้สั่งมาทีชามเบ้อเร่อเลย สั่งมา 2-3 อย่างเหลือตรึมจ้า!!!อย่างเซ็ง!!ข้อเสียของร้านนี้เลยค่ะ กับข้าวให้ชามใหญ่ไป ทำให้กินได้น้อยอย่าง วรัญไม่ปลื้มจ้า!!!สำหรับเมนูที่ทานของเค้าก็ค่อนข้างใช้ได้ค่ะ อย่างฉู่ฉี่ปลาทู, ปลาทูน้ำพริก, แกงส้ม ซึ่งเป็น Signature ของร้านนี้เลยนะมากี่ทีเห็นเมนูนี้ขายตลอดๆ !!!แต่เมนูอื่นๆ ก็หลายอย่างอยู่ อยากรู้ต้องลอง!!!